Rætt var við réttargæslumann hans , Lilju Margréti Olsen , á vef Ríkisútvarpsins fyrr í dag en í samtali við Vísi segir Lilja að ekki sé vitað hvort ákæra verði gefin út vegna líkamsárásarinnar , en hún reikni fastlega með því . Rannsóknin á málinu er á lokametrunum . Lögreglan leggur síðan málið í hendur embættis héraðssaksóknara sem tekur ákvörðun um hvort ákæra verði gefin út í málinu . Fari svo fer málið fyrir héraðsdóm þar sem taka þarf skýrslu af Bsraoi . Ekki hægt að ræða við lykilvitni í gegnum símaHann er ekki aðeins brotaþoli í málinu heldur einnig lykilvitni . Lilja Margrét segir það liggja algjörlega ljóst fyrir að ekki muni duga að taka skýrsluna af Bsraoi í gegnum síma heldur þurfi það að gerast í réttarsal hér á landi . Sakamálalögin gera ráð fyrir því að sé um lykilvitni að ræða þá gildi sú meginregla um milliliðalausa sönnunarfærslu að dómari þarf að sitja fyrir framan vitni á meðan það gefur skýrslu . „ Þannig að hann getur ekki gefið skýrslu öðruvísi en að koma til landsins , “ segir Lilja . Galið fyrirkomulagHún segir það vera galið fyrirkomulag að séu hælisleitendur í réttarvörslukerfinu grunaðir um refsiverða háttsemi þá eru þeir ekki brottfluttir en séu þeir þolendur þá eru þeir brottfluttir . „ Þetta er í raun og veru alvarleg staða í réttarvörslukerfinu að mínu mati . Þrátt fyrir ítrekaða fjölmiðlaumfjöllun og umræður á þingi þá virðist ekki hægt að koma þessum málum í almennilegan farveg , “ segir Lilja . „ Verkferlar eru bara ekki skýrir eins og þeir þurfa að vera í jafn viðkvæmum málaflokki og þessum . “ Ungur hælisleitandi varð fyrir grófri líkamsárás á Litla Hrauni síðdegis í gær . Hópur fanga tók sig til og gekk í skrokk á honum , en hann situr í fangelsi fyrir ólögmætar flóttatilraunir .